Viking Fotballklubb

Viking Fotballklubb er ein norsk fotballklubb frå Stavanger i Rogaland. Klubben har både herrelag og damelag. 

Herrelaget spelar i Eliteserien, medan damelaget spelar i 1. divisjon frå og med 2025-sesongen. I tillegg har Viking breiddeverksemd og lag på fleire nivå i seriesystemet. 

Klubben vart grunnlagd den 10. august 1899 og er den største og leiande fotballklubben i Rogaland. Viking vert rekna som eitt av dei mest meritterte laga i norsk fotball gjennom tidene, med ni seriemeisterskap og seks cupmeisterskap. 

Viking spelar heimekampane sine på Lyse Arena i Jåttåvågen (tidlegare kjent som Viking stadion). Stadion vart opna den 1. mai 2004. Før det nye stadionet opna, var Stavanger stadion på Eiganes heimebana. Draktene til laget består tradisjonelt av mørkeblå trøyer, kvite bukser og mørkeblå sokkar.

 Viking kvinner 

Viking sitt damelag spelar i 2025-sesongen i 1. divisjon fotball for kvinner. Laget spelar heimekampane sine på Lyse Arena i Jåttåvågen, som vart opna i 2004. 

Draktene til Viking Kvinner er dei same som for herrelaget: mørkeblå trøyer, kvite bukser og mørkeblå sokkar.

 Viking menn 
Med andreplassen sin på maratontabellen er herrelaget til Viking eitt av dei mest suksessrike fotballaga i Noreg gjennom historia. Laget har spela i toppdivisjonen sidan denne vart etablert, med unntak av sesongane 1966–67, 1987–88 og 2018. 

Viking har til saman vunne åtte seriemeisterskap og seks noregmeisterskap. Herrelaget spelar heimekampane sine på Lyse Arena. Tilskodarrekorden på stadion for seriekamp er  mot  24. juni 2007. Kapasiteten er  tilskodarar. 

 Eliteserien 2025 

 Spelarstall (herrar) 
Oppdatert 15. juli 2025 
A-lag menn

 Utlånte spelarar 

 Historie 
Idrettslaget Viking vart grunnlagd i Stavanger 10. august 1899. Den første fotballen som Viking kjøpte, vart levert frå Hall & Hamlin i Hull i England i september 1899.Stavanger Aftenblad: «Fra fotballens barndom i Stavanger», 9. november 1937, s. 6. På 1950-talet hadde klubben grupper for herrefotball, friidrett, boksing, bryting, handball og orientering. I 1986 vart idrettslaget delt opp i Viking Fotballklubb, Viking Ishockeyklubb og Viking Håndball. 

Viking FK er ein av dei mest suksessrike klubbane i norsk fotballhistorie. Herrelaget har andreplass på maratontabellen frå 1949 til 2018. Viking har spela i toppdivisjonen med berre tre korte unntak (1966–67, 1987–88 og 2018). Klubben har til saman vunne ni seriemeisterskap (1958, 1972, 1973, 1974, 1975, 1979, 1982, 1991, 2025) og seks noregmeisterskap (1953, 1959, 1979, 1989, 2001 og 2019).

 Lyse Arena 

Lyse Arena (tidlegare Viking stadion) er heimearenaen til Viking. Frå 1917 spelte Viking heimekampane sine på Stavanger stadion, men på 2000-talet kom det konkrete planar om å flytta og byggja eit nytt fotballstadion. 1. mai 2004 vart Viking stadion opna då Viking spelte 1–1 i seriekampen mot  framfor 15 300 tilskodarar. Tilskodarsnittet den sesongen vart 12 439, det høgaste snittet i Vikings historie. Den noverande rekorden er frå 2007, med 15 936 i snitt.Årsrapport for Viking Fotball ASA

Stadion ligg ved Jåttåvågen i Hinna bydel. Anlegget har berre sitjeplassar, varmelampar i taket og moderne fasilitetar. Lyse Arena har òg VIP-område med plass til om lag 1 040 VIP-gjester, og den totale tilskodarkapasiteten er 15 900. Arenaen vert òg nytta til større konsertar.

 Merittar (herrar) 
 Seriemeisterskap (9): 1958, 1972, 1973, 1974, 1975, 1979, 1982, 1991, 2025 
 Sølv i serien (2): 1981, 1984
 Bronse i serien (9): 1968, 1971, 1978, 1994, 1996, 2000, 2001, 2007, 2021, 2024
 Cupmeisterskap (6): 1953, 1959, 1979, 1989, 2001, 2019
 Cupfinalar (sølv) (5): 1933, 1947, 1974, 1984, 2000

 Flest mål for Viking (herrar) 
 Spelar Mål Periode Reidar Kvammen 202  1931–1952 Trygve Johannessen 181 1974–1982 William Danielsen1801931–1952 Arthur Kvammen 176  1924–1940 Egil Østenstad 167  1990–2005

 Flest kampar for Viking (herrar) 
 # Spelar Kampar Periode1 André Danielsen553 2003–20192 Svein Kvia 551  1965–19803 Sigbjørn Slinning523  1961–19824 Erik Johannessen 501 1971–19835 Torbjørn Svendsen 500  1974–19866 Sverre Andersen 482  1952–19717 Thomas Pereira 431  1997–20098 Bjarte Lunde Aarsheim 425  1993–20059 Olav Nilsen 414  1959–197410Isak Arne Refvik 407  1976–1986

 Kjende spelarar 
mini|Brede Hangeland vart cupmeister med Viking i 2001.
 Reidar Kvammen   Isak Arne Refvik Edgar Falch   Bjarne Berntsen Sverre Andersen   Svein Fjælberg Olav Nilsen   Erik Thorstvedt Reidar Goa   Gunnar Aase Sigbjørn Slinning   Thomas Myhre Svein Kvia   Erik Nevland Erik Johannessen   Brede Hangeland Trygve Johannessen   Rune Jarstein

André Danielsen er den Vikingspelaren med flest kampar, med 553 før han la opp i 2019.

 Supporterklubb 
Vikinghordene er Viking sin offisielle supporterklubb. Viking Oslo er supportergruppa i Oslo, medan Viking Hamar er supportergruppa på Hamar.

 Kjelder 

 Bakgrunnsstoff 
 Viking F.K. sin gamle nettstad
 Offisiell nettstad for Viking Fotballklubb
 Vikinghordene sin nettstad


Kategori:Fotballag i Stavanger
Kategori:Fotballag skipa i 1899
Kategori:1899 i Noreg